ธอส.ผุด4แพ็กเกจให้กู้บ้าน
คลังรับแบงก์ให้กู้ซื้อบ้านยากขึ้น ธอส.เตรียม 3.6 หมื่นล้าน ออก 4 แพ็กเกจสินเชื่อเพื่อสังคม
2 มี.ค. 2560

นายฉัตรชัย ศิริไล กรรมการ ผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารเตรียมวงเงิน 3.6 หมื่นล้านบาท จัดทำ แพ็กเกจสินเชื่อเพื่อสังคม ออกมาในช่วงไตรมาส 1-2 ประกอบด้วย โครงการบ้าน ธอส. เพื่อสานรัก ปี 2560 สำหรับประชาชนทั่วไป และผู้ประกอบอาชีพอิสระที่มี รายได้รวมไม่เกินจำนวนที่ธนาคารกำหนด วงเงินให้กู้สูงสุดไม่เกิน 2 ล้านบาท อัตราดอกเบี้ย ปีที่ 1-2 เท่ากับ 2.99% ให้กู้เพื่อซื้อ ปลูกสร้าง ต่อเติม ขยาย หรือซ่อมแซม นอกจากนี้ มีโครงการสินเชื่อ ที่อยู่อาศัยเพื่อข้าราชการครู ปี 2560 อัตราดอกเบี้ยปีที่ 1-2 เท่ากับ เอ็มอาร์อาร์ -3.75% หรือเท่ากับ 3% ต่อปี โครงการบ้าน ธอส. เพื่อข้าราชการ ปี 2560 อัตราดอกเบี้ยปีที่ 1-2 เท่ากับ เอ็มอาร์อาร์ -3.75%สำหรับโครงการสุดท้ายคือ โครงการบ้าน ธอส. เพื่อผู้สูงอายุ ปี 2560 ให้กู้ผู้ที่มีอายุ 50 ปีขึ้นไป อัตราดอกเบี้ยแบ่งเป็น 2 กรณี คือ กรณีซื้อที่อยู่อาศัยที่เหมาะกับผู้สูงอายุตามเงื่อนไขที่ธนาคารกำหนด อัตราดอกเบี้ยปีที่ 1-2 เอ็มอาร์อาร์ -3.50% หรือเท่ากับ 3.25% ปีที่ 3 เอ็มอาร์อาร์ -2.50% ปีที่ 4 เอ็มอาร์อาร์ -1.75% ปีที่ 5 เอ็มอาร์อาร์ -1.00% ปีที่ 6 จนถึงตลอดอายุสัญญา เอ็มอาร์อาร์ -1.25%อีกกรณีคือ หลักประกันแบบบ้านทั่วไป อัตราดอกเบี้ยปีที่ 1 เอ็มอาร์อาร์ -3.00% หรือเท่ากับ 3.75% ปีที่ 2 เอ็มอาร์อาร์ -2.50% ปีที่ 3 เอ็มอาร์อาร์ -2.00% ปีที่ 4 เอ็มอาร์อาร์ -1.50% ปีที่ 5 จนถึงตลอดอายุสัญญากู้ เท่ากับเอ็มอาร์อาร์ -1.00%นายกฤษฎา จีนะวิจารณะ ผู้อำนวยการสำนักงานเศรษฐกิจ การคลัง (สศค.) เปิดเผยว่า กล่าวว่า ยังไม่ได้รับข้อเสนอจากภาคอสังหาริมทรัพย์ให้คลังช่วยแก้ ปัญหาธนาคารพาณิชย์ไม่ปล่อยกู้สินเชื่อบ้าน แต่ยอมรับว่า ธนาคารปล่อยสินเชื่อบ้านยากมากขึ้น เพราะผู้ขอกู้มีรายได้ไม่เพียงพอชำระหนี้ ซึ่งเป็นเรื่องที่ผู้ขอกู้ต้องปรับตัว เช่นกัน เช่น ซื้อบ้านที่ราคาถูกกว่าเดิม ลดการเป็นหนี้อื่นที่มีความจำเป็นน้อยกว่า เพื่อให้มีรายได้ พอจ่ายหนี้กู้ซื้อบ้านอย่างไรก็ตาม ผู้กู้ที่ธนาคารพาณิชย์ไม่อนุมัติสินเชื่อ สามารถขอกู้จาก ธอส. ที่อาจมีเงื่อนไขที่ ผ่อนปรนมากกว่า เพราะเป็นธนาคารรัฐที่เน้นการช่วยเหลือผู้มีรายได้เข้า ถึงสินเชื่อที่อยู่อาศัยมากที่สุด